**5. melléklet a  *1/2020. (I.30.)* önkormányzati rendelethez**

**A társulások feladatkörei, a Képviselő-testület társulásokra átruházott hatáskörei**

## **Balatonalmádi Szociális Társulás**

* 1. Balatonalmádi Város Önkormányzatának Képviselő-testülete által alapított Balatonalmádi Szociális Alapszolgáltatási Központ fenntartását és irányítását a Szociális Társulás végzi. A feladatellátó Intézmény vezetőjére vonatkozóan a munkáltatói jogokat (kinevezés, felmentés, fegyelmi felelősségre vonás) a Társulási Tanács, az egyéb munkáltatói jogokat a Társulási Tanács elnöke gyakorolja.
  2. Balatonalmádi Város Önkormányzatának Képviselő-testülete a szociális igazgatásról és szociális ellátásokról szóló, 1993. évi III. törvény 62. §-ában foglalt étkeztetést, 63. §-ában foglalt házi segítségnyújtást, 64. §-ában foglalt családsegítést, a 65/F. §-ában foglalt nappali ellátást, valamint a gyermekek védelméről és a gyámügyi igazgatásrólszóló, 1997. évi XXXI. törvény 39–40. §-ában foglalt család- és gyermekjóléti szolgálat és a 40/A. §-ában foglalt család- és gyermekjóléti központ feladatait a Balatonalmádi Szociális Társulás által fenntartott Balatonalmádi Család- és Gyermekjóléti Központ és Szociális Szolgálaton keresztül látja el.

## **Kelet- Balatoni Térség Önkormányzati Társulás**

* 1. Balatonalmádi Város Önkormányzatának Képviselő-testülete a térségi és nemzetközi kapcsolatok biztosítása körében felmerülő feladatait a Kelet-Balatoni Térség Önkormányzati Társuláson keresztül látja el.

1. **Észak-Balatoni Térség Regionális Települési Szilárdhulladék Kezelési Önkormányzati Társulás.** 
   1. Balatonalmádi Város Önkormányzatának Képviselő-testülete az integrált hulladék hasznosítási és kezelési feladatok ellátása érdekében, az Európai Unió Kohéziós Alapjából az elérhető pályázati források feltételrendszerének figyelembevételével az Észak-Balatoni Térség Regionális Települési Szilárdhulladék Kezelési Önkormányzati Társuláson keresztül pályázik a településen keletkező kommunális és kommunális jellegű hulladéknak, az érvényes szabályok és előírások szerinti szakszerű kezelése tárgykörben.